****

**ΕΝΤΥΠΟ ΣΧΕΔΙΑΣΜΟΥ ΤΟΥ ΠΑΙΔΑΓΩΓΙΚΟΥ ΠΛΑΝΟΥ**

Η ενσωμάτωση του χώρου πρασίνου στη διδασκαλία, δημιουργεί μαθησιακές εμπειρίες και ευκαιρίες για την επανασύνδεση του ατόμου με τη φύση, την ενίσχυση της βαθύτερης κατανόησης της περιβαλλοντικής αειφορίας και προάγει παράλληλα τη διαθεματική μάθηση. Η αξιοποίηση των χώρων πρασίνου ως εργαλείο διδασκαλίας και μάθησης μπορεί να προσφέρει πρακτικές εμπειρίες και γνώσεις στους μαθητές/μαθήτριες να αξιοποιηθεί στο πλαίσιο του Αναλυτικού Προγράμματος ειδικότερα της Εκπαίδευσης για το Περιβάλλον και την Αειφόρο Ανάπτυξη, αλλά και στο πλαίσιο των Αναλυτικών Προγραμμάτων των άλλων μαθημάτων.

Για την Προδημοτική και Δημοτική Εκπαίδευση το συγκεκριμένο πρόγραμμα μπορεί να αποτελέσει το ζήτημα για τον σχεδιασμό της Αειφόρου Περιβαλλοντικής Εκπαιδευτικής Πολιτικής (ΑΠΕΠ) του σχολείου. Για τη Μέση Γενική Εκπαίδευση (ΜΓΕ) και τη Μέση Τεχνική και Επαγγελματική Εκπαίδευση και Κατάρτιση (ΜΤΕΕΚ) η διαμόρφωση του πράσινου χώρου μπορεί να αποτελέσει πρόγραμμα της σχολικής μονάδας.

|  |
| --- |
|  |
| **Πρακτικές τεχνικές**Ποιες πρακτικές τεχνικές δημιουργίας, συντήρησης, αναβάθμισης και εκμετάλλευσης κήπων θα εφαρμόσετε και πώς θα τις ενσωματώσετε στη διδασκαλία σας; (πχ. Συνοδευτική φύτευση – διερεύνηση βέλτιστων συνδυασμών συνοδευτικών φυτεύσεων και πρακτική επαλήθευση, Φύτευση ενδημικών φυτών – έρευνα για τα ενδημικά φυτά της περιοχής και του τόπου μας και των πλεονεκτημάτων τους έναντι της φύτευσης άλλων φυτών, Προστασία της άγριας ζωής – δημιουργία ενδιαιτημάτων, φωλιών, ξενοδοχείων εντόμων για την ενίσχυση των πληθυσμών των πουλιών, των πεταλούδων, της μέλισσας, Κομποστοποίηση – χρήση ψηφιακών εφαρμογών για την εκμάθηση των μυστικών της κομποστοποίησης και εφαρμογή compost data sensor app, κ.λπ)Στο πρόγραμμα αυτό πρόκειται να χρησιμοποιηθούν ποικίλες πρακτικές, εύκολο να υιοθετηθούν από τη μαθητική κοινότητα καθώς επίσης και από τον Καθηγητικό Σύλλογο καθώς επίσης και τους κοινωνικούς εταίρους. Συγκεκριμένα, θα εφαρμόσουμε τα πιο κάτω:**(α) Συνοδευτική φύτευση:** επιπρόσθετα στα υφιστάμενα δέντρα της κεντρικής αυλής θα φυτευτούν λουλούδια ώστε να δημιουργηθούν καλαίσθητες συνθέσεις. Η επιλογή των φυτών θα γίνει σε συνεργασία με τους εξωτερικούς μας συνεργάτες.**(β) Διερεύνηση βέλτιστων συνδυασμών συνοδευτικών φυτεύσεων:** Για την εφαρμογή της πρακτικής αυτής θα χρησιμοποιήσουμε τη βοήθεια εμπειρογνωμόνων εξωτερικών συνεργατών με σκοπό να χρησιμοποιηθούν οι υφιστάμενοι ανθώνες για συνοδευτικές φυτεύσεις. Αυτή η πρακτική πέρα από τη δημιουργία ευχάριστου κλίματος, είναι μία πρακτική που χρησιμοποιείται για τον περιορισμό των εξόδων.**(γ) Δημιουργία φωλιών για την ενίσχυση των πληθυσμών των πουλιών:** Ένας από τους κοινωνικούς μας εταίρους είναι η «Bird Life» όπου μετά την κατατοπιστική ενημέρωση που γίνεται στους μαθητές από μέλη της οργάνωσης, δίνονται υλικά και κατευθυντήριες γραμμές ώστε οι μαθητές να φτιάξουν φωλιές για ενίσχυση του πληθυσμού των πουλιών. Η δράση αυτή εντάσσεται στα πλαίσια του μαθήματος της Τέχνης καθώς επίσης και του Σχεδιασμού και Τεχνολογίας (Α’ Λυκείου). Η δράση αυτή γίνεται εδώ και 3 χρόνια και έχει παρατηρηθεί σημαντική αύξηση του πληθυσμού των πουλιών καθώς επίσης και έχει βελτιωθεί η στάση των μαθητών έναντι στη φύση ενώ παράλληλα καλλιεργείται η περιβαλλοντική συνείδηση.**(δ) Κομποστοποίηση:** Η τεχνική αυτή θα εφαρμοστεί για πρώτη φορά και σκοπό έχει τη μείωση παραγωγής αποβλήτων, την επαναχρησιμοποίηση, την καλλιέργεια περιβαλλοντικής συνείδησης και ευαισθητοποίησης σχετικά με τις περιβαλλοντικές προκλήσεις. Η εφαρμογή της τεχνικής αυτής εντάσσεται στα πλαίσια του μαθήματος «Οικιακή Οικονομία» (Β’ και Γ΄Λυκείου). Επιπρόσθετα εφόσον πρόκειται για πρακτική που αφορά όλη τη μαθητική κοινότητα, θα γίνουν ενημερώσεις και κατά τη διάρκεια των περιόδων Υπευθυνότητας από τους Υπεύθυνους Τμημάτων. |
|  |
| **Παιδαγωγικές μέθοδοι** Ποιες παιδαγωγικές μεθόδους θα αξιοποιήσετε και με ποιον τρόπο; (Περιγράψτε τις δραστηριότητες και τον τρόπο με τον οποίο θα τις υλοποιήσετε.)Οι παιδαγωγικές μέθοδοι που θα χρησιμοποιήσουμε επεξηγούνται πιο κάτω:* **Βιωματική μάθηση:** Η χρήση του πράσινου χώρου που θα δημιουργηθεί προσφέρεται για την εφαρμογή βιωματικής μάθησης καθώς στοιχεία του αναλυτικού προγράμματος μαθημάτων όπως Οικιακή Οικονομία (Βιολογική καλλιέργεια), Βιολογία (Περιβαλλοντική Βιολογία), Τεχνολογία (πνευματικά συστήματα, αντλίες) μπορούν να διδαχθούν επιτόπου με τους μαθητές να μπορούν να συνδέσουν τη θεωρία με την πράξη.
* **Ομαδοσυνεργατική μάθηση:** Η ομαδοσυνεργατική μάθηση θα εφαρμοστεί με ποικίλους τρόπους. Καταρχάς θα εφαρμοστεί για σύνδεση κάθε τάξης σαν ομάδα κάτα τη φάση της προετοιμασίας του χώρου τοπιοτέχνησης (π.χ. ξεχόρτισμα). Επιπρόσθετα θα χρησιμοποιείται το κιόσκι για τη διδασκαλία μαθημάτων όπου αυτό είναι εφικτό και θα χρησιμοποιούνται τα υφιστάμενα παγκάκια για συνεργατική μάθηση. Ο χώρος όπως θα διαμορφωθεί θα προσφέρεται για διδασκαλία εφόσον θα είναι καλαίσθητος και πιο δροσερός.
* **Πειραματική-εργαστηριακή μέθοδος:** Μερικά φυτά τα οποία προτείνονται να φυτευτούν είναι αρωματικά που χρησιμοποιούνται και στη μαγειρική. Πρόκειται λοιπόν μέσω του μαθήματος Οικιακής Οικονομίας να χρησιμοποιηθούν για να μελετηθεί πειραματικά η Βιολογική Καλλιέργεια. Επιπρόσθετα, οι δεξιότητες που καλλιεργούνται είναι δεξιότητες ζωής, οπόταν όποτε υπάρχει δυνατότητα, τις περιόδους δημιουργικής απασχόλησης να επισκέπτονται τον χώρο βιολογικής καλλιέργειας και τα υπόλοιπα τμήματα του σχολείου.
 |
|  |
| **Δραστηριότητες αξιοποίησης χώρου πρασίνου και ευθυγράμμιση με το Αναλυτικό Πρόγραμμα** Καταγράψτε τις δραστηριότητες που προτίθεστε να υλοποιήσετε σχετικά με την αξιοποίηση του χώρου πρασίνου στη μαθησιακή διαδικασία και τη σύνδεσή τους με το Αναλυτικό Πρόγραμμα Σπουδών.Κάθε βαθμίδα εκπαίδευσης έχει το δικό της Αναλυτικό Πρόγραμμα (ΑΠ) και η σύνδεση του προγράμματος θα γίνει με βάση το ΑΠ κάθε βαθμίδας (Προδημοτικής, Δημοτικής, Μέσης Γενικής Εκπαίδευσης, Μέσης Τεχνικής Επαγγελματικής Εκπαίδευσης και Κατάρτισης). Η πιο κάτω σύνδεση είναι ενδεικτική. **Φιλολογικά – Νέα Ελληνικά**Με βάση τα Αναλυτικά Προγράμματα του ΥΠΑΝ που αφορούν τη διδασκαλία του μαθήματος των Νέων Ελληνικών στο Λύκειο, μπορούμε να προχωρήσουμε στις πιο κάτω εισηγήσεις, ώστε να προωθήσουμε την καλλιέργεια του σεβασμού και της αγάπης, αλλά και της προστασίας της φύσης και ειδικότερα του πρασίνου. Γενικά, διδάσκοντες και μαθητές και των τριών τάξεων του Λυκείου μπορούν να ακούσουν και να διαβάσουν ένα κείμενο σε χώρο πρασίνου στο σχολείο, δηλαδή σε χώρο που προσφέρει ωραίες εικόνες, αλλά και συνθήκες ηρεμίας και ησυχίας. Πιθανός σκοπός της ακρόασης/ανάγνωσης είναι η αισθητική απόλαυση τόσο των διδασκόντων και κυρίως των διδασκομένων.Ειδικότερα κατά τη διδασκαλία του μαθήματος της Νεοελληνικής Γλώσσας στην Α Λυκείου:- Οι μαθητές θα έχουν τη δυνατότητα να μάθουν ν’ αναγνωρίζουν τα βασικά χαρακτηριστικά προφορικών/γραπτών κειμενικών τύπων/ειδών και να κατανοούν τη λειτουργία τους στην επικοινωνία, όσον αφορά την περιγραφή και την περιγραφή στην αφήγηση: Περιγραφή χώρου. Επίσης, θα αναπτύξουν την ικανότητά τους να σχολιάζουν και να εκφράζουν τη γνώμη τους αλλά και την οπτική γωνία τους μέσα από την περιγραφή, αφού θα έχουν την ευκαιρία να περιγράψουν ένα όμορφο χώρο πρασίνου διά ζώσης.- Επίσης, η διεξαγωγή του μαθήματος σε χώρο πρασίνου, δηλαδή κοντά σε φυσικά στοιχεία και εκτός της αίθουσας διδασκαλίας μπορεί να δημιουργήσει τις συνθήκες για δραματοποιημένη συζήτηση. Πιο αναλυτικά, η ελευθερία που προσφέρει το φυσικό περιβάλλον δίνει τη δυνατότητα στα παιδιά να δουν ένα πρόβλημα από διάφορες οπτικές γωνίες - εξωγλωσσικά - παραγλωσσικά στοιχεία – κι έτσι να αναπτύξουν στοιχεία της προφορικότητας.- Το φυσικό περιβάλλον συμβάλλει στην ανάπτυξη και καλλιέργεια των συναισθημάτων και της φαντασίας των παιδιών, γεγονός που διευκολύνει τη διδασκαλία των τρόπων και μέσων πειθούς και πιο συγκεκριμένα την επίκληση στο συναίσθημα.- Ακόμα και η διδασκαλία των τρόπων ανάπτυξης μιας παραγράφου και ειδικότερα της αναλογίας διευκολύνεται γιατί βασίζεται στη μεταφορική λειτουργία της γλώσσας και την παρομοίωση.- Οι μαθητές θα έχουν την ευκαιρία να αξιοποιήσουν μη γλωσσικά στοιχεία, για να προσλάβουν το γενικό νόημα ενός κειμένου κι έτσι θα οδηγηθούν στην Πολυτροπικότητα – οπτικοποίηση κειμένου, αφού θα έχουν την ευκαιρία, παράλληλα με το γραπτό κείμενο, να μελετήσουν φυσικές εικόνες εκ του σύνεγγυς. Έτσι θα εμπλουτιστεί το πληροφοριακό/συναισθηματικό/ιδεολογικό τους φορτίο.- Οι μαθητές θα μάθουν να αναγνωρίζουν και να αξιολογούν τα εκφραστικά μέσα και άλλες γλωσσικές επιλογές του ομιλητή/συντάκτη, αφού θα έχουν την ευκαιρία να μελετήσουν, να μάθουν και να εμπλουτίσουν το λεξιλόγιό τους με τις λεγόμενες ειδικές γλώσσες. Ειδικές θεωρούνται οι γλώσσες που χρησιμοποιούν οι ειδικοί σε κάποιον τομέα -επαγγελματικό, επιστημονικό κτλ.- στον οποίο οι λέξεις/ εκφράσεις λαμβάνουν κάποια συγκεκριμένη σημασιολογική εξειδίκευση, η οποία καθορίζεται από τη χρήση τους (π.χ. η λέξη «αντίσταση» στη Φυσική ή η έκφραση «πεινασμένο χώμα» στη γεωργία).Στη διδασκαλία του μαθήματος της Νεοελληνικής Γλώσσας στη Β Λυκείου:- Οι μαθητές θα μάθουν να αναγνωρίζουν τα βασικά χαρακτηριστικά κειμενικών τύπων/ειδών προφορικού/γραπτού λόγου και κατανοούν τη λειτουργία τους στην επικοινωνία και ειδικότερα των κειμενικών τύπων της Περιγραφής/ Αφήγησης (ως εμπειρικής σύλληψης και απόδοσης της πραγματικότητας), της Επιχειρηματολογίας (ως νοητικής επεξεργασίας της πραγματικότητας). Μία προτεινόμενη διδακτική μέθοδος είναι οι ελεύθερες συζητήσεις σε μικρές ομάδες, σε χώρο εκτός της τυπικής αίθουσας διδασκαλίας, όπως ένας χώρος πρασίνου, ο οποίος θα εμπνεύσει και θα συμβάλει στην ελεύθερη έκφραση των μαθητών.Στη διδασκαλία του μαθήματος της Νεοελληνικής Γλώσσας στη Γ Λυκείου:- Μέρος της διδακτέας και εξεταστέας ύλης οι θεματικοί κύκλοι: Επιστήμη – Τεχνολογία, Οικολογία, οι οποίοι συνδέονται άμεσα με την αξία του φυσικού περιβάλλοντος για τον άνθρωπο, αφού αποτελεί μέρος του και κυρίως, την καλλιέργεια περιβαλλοντικής συνείδησης στους μαθητές ως αυριανοί ενεργοί πολίτες.Στη διδασκαλία του μαθήματος της Λογοτεχνίας στην Α Λυκείου:- Οι μαθητές θα μάθουν να αναπτύσσουν το αισθητικό και γλωσσικό τους κριτήριο, καθώς και συνδυαστική κριτική σκέψη μέσα στο φυσικό περιβάλλον, αφού θα έχουν την ευκαιρία να παρατηρήσουν διαφορετικές εικόνες από εκείνες της σχολικής αίθουσας.- Επίσης, τα παιδιά θα έχουν την ευκαιρία να παρατηρήσουν, να οδηγηθούν σε συμπεράσματα και να αφομοιώσουν ομοιότητες και διαφορές του «κώδικα» της λογοτεχνίας με άλλους σημειωτικούς κώδικες (εικαστικές τέχνες, μουσική, θέατρο), οι οποίοι αντλούν τα θέματά τους από το φυσικό περιβάλλον. - Οι μαθητές θα αποκτήσουν σταδιακά τη δεξιότητα να ερμηνεύουν τα λογοτεχνικά κείμενα σε διακειμενική και διαθεματική προοπτική και να αντιλαμβάνονται τη λογοτεχνία στη συνάφειά της με άλλες μορφές έκφρασης ως αισθητικό και πολιτισμικό φαινόμενο.Στη διδασκαλία του μαθήματος της Λογοτεχνίας στη Β και Γ Λυκείου:- Η διδασκαλία των λογοτεχνικών κειμένων μέσα σ’ ένα χώρο πρασίνου θα συμβάλει στην κατανόηση της σημασίας του ποιητικού λεξιλογίου και του συγκινησιακού χαρακτήρα της ποίησης. Εξάλλου, η άμεση επαφή του ανθρώπου με τη φύση συμβάλλει στην καλλιέργεια του συναισθηματικού του κόσμου. - Οι μαθητές θα κατανοήσουν και θα αφομοιώσουν τη μεταφορική/συνδηλωτική σημασία των λέξεων στα ποιήματα και η λειτουργία των λέξεων ως συμβόλων. Η φύση με τα στοιχεία της και τα διάφορα φυσικά φαινόμενα αποτελούν σύμβολα στη λογοτεχνία. Επίσης, η παρουσίαση της φύσης με τον ανάλογο τρόπο από τον κάθε λογοτέχνη οδηγεί στη λειτουργία αφηγηματικών τρόπων και τεχνικών (π.χ. περιγραφή τοπίου > προοικονομία) - Επίσης, η επαφή με τη φύση έχει ως αποτέλεσμα στα παιδιά να μάθουν τη συγκινησιακή αλληλουχία των λέξεων από την οποία προκύπτει το «νόημα» ενός ποιήματος. Έτσι θα έχουν την ευκαιρία, όχι μόνο να μάθουν, αλλά και να απολαύσουν την ποίηση ως έκφραση των συναισθημάτων και της συγκίνησής τους. - Τέλος, τα παιδιά θα έχουν την ευκαιρία να ασκηθούν στη δημιουργική γραφή, παίρνοντας ιδέες από το φυσικό περιβάλλον, ενώ ταυτόχρονα θα τηρήσουν τις συμβάσεις των λογοτεχνικών ειδών.- Έτσι διευκολύνεται και η προετοιμασία των παιδιών για συμμετοχή σε μαθητικούς λογοτεχνικούς διαγωνισμούς. **Σχεδιασμός και Τεχνολογία****1.** Σχεδιασμός και Επικοινωνία – Σχέδιο (Α,Β,Γ Λυκείου)Ένας από τους στόχους στο κεφάλαιο του σχεδιασμού είναι οι μαθητές να σχεδιάζουν, να αναπτύσσουν, να μοντελοποιούν και να παρουσιάζουν τις ιδέες τους για την επίλυση κάποιου προβλήματος.Εφαρμογή αυτού μπορεί να είναι ο σχεδιασμός των ξύλινων ανθώνων της περιοχής 2 (κεντρική αυλή) με την χρήση του σχεδιαστικού λογισμικού 2D Design.Στο ίδιο κεφάλαιο μπορεί να επιτευχθεί ακόμα ένας στόχος που είναι ιδιαίτερα καίριος και συγκεκριμένα κατασκευή προϊόντος με απώτερο στόχο την επίλυση προβλήματος. Η κατασκευή των ξύλινων ανθώνων μπορεί να τύχει εφαρμογής για την επίτευξη και αυτού του στόχου.Επιπρόσθετα οι μαθητές μπορούν να εκπονούν έρευνες αγοράς α) για την παραγωγή και προώθηση προϊόντων προς πώληση και β) για την αγορά προϊόντων από τους καταναλωτές. Επιπρόσθετος δείκτης επιτυχίας που μπορεί να βρει εδώ εφαρμογή είναι: οι μαθητές μπορούν να αξιολογήσουν και να αποφασίσουν τα εργαλεία που θα πρέπει να αγοραστούν για την συντήρηση του έργου.**2.** Ηλεκτρονικά – Μικροελεγκτές (Α,Β,Γ Λυκείου)Ένας από τους δείκτες επιτυχίας στο κεφάλαιο των ηλεκτρονικών είναι να μοντελοποιούν, να κατασκευάζουν και να προγραμματίζουν απλά συστήματα ελέγχου με τη χρήση μικροελεγκτών επιλύοντας έτσι διάφορα προβλήματα (βιομηχανικά κ.ά.).Οι μαθητές μπορούν εδώ να δημιουργήσουν ένα σύστημα εξαερισμού του θερμοκηπίου ώστε να διατηρείται η θερμοκρασία σε αυτό. Δηλαδή το σύστημα θα αποτελείται από εξαρτήματα εισόδου που θα ανιχνεύουν την θερμοκρασία του χώρου του θερμοκηπίου και θα ενεργοποιείται αυτόματα ένας αεριστήρας ο οποίος θα αφαιρεί τον ζεστό αέρα από το θερμοκήπιο μέχρι να έχουμε την επιθυμητή θερμοκρασία και όταν αυτό επιτευχθεί να γίνεται αυτόματα η απενεργοποίηση του.Η Κατασκευή αισθητήρα υγρασίας για έλεγχο της υγρασίας στους ανθώνες και το θερμοκήπιο μπορεί να συνδεθεί με τον στόχο επίλυσης προβλημάτων σχεδιάζοντας, προσομοιώνοντας και κατασκευάζοντας κυκλώματα με τελεστικούς ενισχυτές σε συνδεσμολογία συγκριτή.**3.** Κατασκευαστικά συστήματα (Β,Γ Λυκείου)Η συναρμολόγηση του θερμοκηπίου μπορεί να βοηθήσει στο στόχο του να αναγνωρίζουν τα διάφορα είδη κατασκευαστικών στοιχείων και κατασκευών και να επεξηγούν τον ρόλο των κατασκευαστικών συστημάτων μέσα από διάφορα παραδείγματα. (π.χ. πραγματικές κατασκευές, κιτ συναρμολόγησης κ.λπ.). που είναι ένας από τους δείκτες επιτυχίας του μαθήματος στο κεφάλαιο κατασκευαστικά συστήματα.**4.** Ηλεκτρικές Μηχανές,Η κατανόηση της λειτουργίας των κινητήρων συνεχούς και εναλλασσόμενου ηλεκτρικού ρεύματος και η επίλυση προβλημάτων είναι ένας από τους σημαντικούς στόχους της ενότητας των ηλεκτρικών μηχανών. Αυτή η ενότητα μπορεί συνδυαστεί με την χρήση της ηλεκτρικής μηχανής που θα χρησιμοποιείται για την άρδευση του σχολείου, την αντλία νερού. Αυτό θα χρησιμοποιηθεί στην επίλυση προβλημάτων όπως ο υπολογισμός της ισχύος της αντλίας για την επαρκή άρδευσή των χώρων πρασίνου του σχολείου.**Βιολογία**Το μάθημα της Βιολογίας ήταν ανέκαθεν εργαστηριακό μάθημα, το οποίο ασχολείται με τον άνθρωπο αλλά και τον περιβάλλοντα χώρο του. Υπάρχουν λοιπόν κεφάλαια που προσφέρονται να διδαχθούν σε εναλλακτικό χώρο από την αίθουσα διδασκαλίας όπου μέσω παρατήρησης το μάθημα γίνεται πιο διαδραστικό. Συγκεκριμένα, στο ΑΠ της Β’ Λυκείου τα κεφάλαια Φωτοσύνθεση, Κυτταρική αναπνοή και Περιβαλλοντική Βιολογία μπορούν να διδαχθούν στον πράσινο χώρο του σχολείου κάνοντας το μάθημα πιο ευχάριστο και προσφέροντας δυνατότητα εκμάθησης μέσω παρατήρησης και πειραματισμού. Επιπρόσθετα, στο κεφάλαιο Οικολογία, μέρος του ΑΠ της Γ’ Λυκείου ο πράσινος χώρος θα χρησιμοποιείται εναλλακτικά αντί της αίθουσας διδασκαλίας.**Οικιακή Οικονομία**Στα πλαίσια του μαθήματος της Οικιακής Οικονομίας ο πράσινος χώρος μπορεί να χρησιμοποιηθεί ποικιλοτρόπως καθώς σχετίζεται άμεσα με το ΑΠ τόσο της Β’ Λυκείου όσο και της Γ’ Λυκείου. Πιο κάτω δίνονται σε συντομία οι δείκτες του ΑΠ που σχετίζονται με την αξιοποίηση του Πράσινου χώρου.**Β’ Λυκείου*** Καλλιέργεια αξιών – Σεβασμός στο περιβάλλον, φροντίδα για το περιβάλλον
* Καλλιέργεια οικολογικής συνείδησης και ευθύνης/υπευθυνότητας
* Γνωριμία με τα βιολογικά προϊόντα και σύγκρισή τους με τα συμβατικά. Σημασία των βιολογικών προϊόντων για μια υγιεινή διατροφή.

**Γ’ Λυκείου*** Πρακτική εκμάθηση τρόπου δημιουργίας κομποστοποίησης: αξιοποίηση απορριμμάτων/υπολειμμάτων/κλαδεμάτων κατάλληλων για κομποστοποίηση τόσο για τη μείωση των απορριμμάτων του σχολείου όσο και για τη χρήση του τελικού προϊόντος ως εδαφοβελτιωτικό.
* Θέματα ψυχικής υγείας: βελτίωση της ψυχικής υγείας μέσα από την επαφή με τη φύση και τη φροντίδα του κήπου.

**Γαλλικά** Στο ΑΠ στο μάθημα των Γαλλικών στην Α’ Λυκείου, υπάρχει θέμα όπου οι μαθητές θα πρέπει να μιλήσουν για τον περιβάλλοντα τους χώρο (το σχολείο, τη γειτονιά, την πόλη τους). Στην περίπτωση αυτή το μάθημα θα μπορούσε να γίνει σε εξωτερικό χώρο.Στο ΑΠ της Γ’ Λυκείου, υπάρχει θέμα για το περιβάλλον και την οικολογία, την ανακύκλωση. Οι μαθητές θα πρέπει να μιλήσουν για το τί γίνεται στοσχολείο τους αναφορικά με την εξοικονόμηση νερού, την ανακύκλωση, την κομποστοποίηση.**Τέχνη**Όσον αφορά το μάθημα της **Τέχνης Α Λυκείου**, στην Ενότητα Μεταϊμπρεσσιονισμός μπορεί να γίνει απευθείας παρατήρηση των δένδρων στον κήπο αφού αυτός γίνει προσβάσιμος στους μαθητές, και να γίνει σύγκριση με τα έργα τέχνης. Στο μάθημα **Θέματα Τέχνης** μπορούν οι μαθητές και οι μαθήτριες να βγαίνουν και να ζωγραφίζουν εκ του φυσικού το όμορφο φυσικό περιβάλλον.Στο μάθημα **Ελεύθερο και Προοπτικό Σχέδιο** οι μαθητές και οι μαθήτριες μπορούν να παρατηρήσουν τα δένδρα που θα φυτευτούν στην κεντρική αυλή του σχολείου μας για να καταλάβουν την προοπτική.**Οικονομικά**Το μάθημα Οικονομικών (Α’, Β’, και Γ’ Λυκείου) θα συνεισφέρει στην εκτίμηση του κόστους και της τιμής πώλησης του τελικού προϊόντος (αναφορικά με τα αρωματικά φυτά, ή ενδεχομένως λάδι από τον ελαιώνα) καθώς και στην προώθηση και πώληση τους. Στην προώθηση συνεισφέρει το μάθημα Μάρκετινγκ (Γ’ Λυκείου). |
| Ποιες ικανότητες STEAMΕ θα επιδιώξετε να αναπτυχθούν μέσα από την εφαρμογή του προγράμματος;* **Επικοινωνία** μεταξύ των μελών της μαθητικής κοινότητας, εφόσον ο χώρος θα χρησιμοποιείται συχνά από την πλειοψηφία των μαθητών όλων των τμημάτων και όλων των τάξεων.
* **Δημιουργικότητα:** καλλιεργείται η δημιουργικότητα των μαθητών αφού μέσα από το μάθημα Τέχνης (Α’ Λυκείου), Θεμάτων Τέχνης (Β’ και Γ’ Λυκείου) και Ελεύθερο Προοπτικό (Β’ και Γ’ Λυκείου) οι μαθητές θα χρησιμοποιούν τον χώρο για δημιουργία συνθέσεων.
* **Συνεργασία** μεταξύ των μαθητών για τη διατήρηση του πράσινου χώρου. Επίσης η συνεργασία θα προάγεται για τη συνεργατική μάθηση που θα εφαρμόζεται στον χώρο της κεντρικής αυλής όπου και όποτε αυτό είναι εφικτό.
* **Επίλυση προβλημάτων**, για τυχόν προβλήματα που εντοπίζονται οι μαθητές θα καλούνται να αναλάβουν πρωτοβουλίες προτείνοντας τις δικές τους λύσεις οι οποίες στη συνέχεια θα συζητούνται με τους συντελεστές του προγράμματος.
 |
|  |
| **Ενημέρωση/Επιμόρφωση**Πώς θα ενημερωθούν τα άτομα που εργάζονται στη σχολική σας μονάδα (εκπαιδευτικοί, γραμματειακό προσωπικό, βοηθητικό προσωπικό, φροντιστές, φροντίστριες, υπεύθυνα άτομα κυλικείου κ.λπ) σε θέματα που αφορούν τον σχεδιασμό, τη δημιουργία, τη συντήρηση και την εκμετάλλευση χώρων πρασίνου;Τα άτομα που εργάζονται στη χολική μονάδα θα ενημερωθούν σε αρχική φάση μέσω παρουσιάσεων ενημέρωσης απευθυνόμενη στο ευρύ κοινό της σχολικής κοινότητας. Στη συνέχεια θα γίνουν ενημερώσεις με την κάθε ομάδα μέσω συναντήσεων κατά πρόσωπο (π.χ. με το γραμματειακό προσωπικό, βοηθητικό προσωπικό, φροντιστές, φροντίστριες). Το εκπαιδευτικό προσωπικό θα ενημερωθεί σε αρχική βάση με τις συνεδρίες του Καθηγητικού Συλλόγου και στη συνέχεια μέσω του θεσμού των Συντονισμών κάθε κλάδου. Οι ενημέρωσεις, συνεδρίες και συναντήσεις θα περιλαμβάνουν πληροφόρηση για τον σχεδιασμό, τη δημιουργία και τη συντήρηση των χώρων πρασίνου που θα δημιουργηθούν στο πλάνο αναδιαμόρφωσης του Λυκείου Παλουριώτισσας.  |
|  |
| **Συμμετοχή και Δράση**Πώς θα διασφαλισθεί η συμμετοχικότητα και η συνεργασία για την υλοποίηση του προγράμματος (μαθητές, μαθήτριες, εκπαιδευτικοί, γονείς, γραμματειακό προσωπικό, βοηθητικό προσωπικό, υπάλληλοι κυλικείου, φροντιστές/φροντίστριες, γονείς, Σύνδεσμος Γονέων κ.λπ.) στη δημιουργία, συντήρηση και εκμετάλλευση του χώρου πρασίνου; (Περιγράψτε τις δραστηριότητές εμπλοκής και συμμετοχής)Αρχικά, με την έγκριση του Λυκείου Παλουριώτισσας στο πρόγραμμα Πρασινίζω το σχολείο, θα καταρτιστεί πλάνο ενημέρωσης ώστε να διασφαλιστεί η άμεση εμπλοκή των μαθητών, εκπαιδευτικών, Συνδέσμου Γονέων, προσωπικού του σχολείου. Στο πλάνο, το οποίο θα ετοιμαστεί από την ομάδα συντονισμού, θα περιγράφεται και η συμβολή της κάθε ομάδας καθώς και το χρονικό περιθώριο μέσα στο οποίο θα πραγματοποιηθούν οι ενημερώσεις. Συγκεκριμένα, με την έναρξη της σχολικής χρονιάς, θα γίνει ενημέρωση των μαθητών με τον θεσμό Υπευθύνου Τμήματος. Επιπρόσθετα θα διοργανωθεί συνάντηση με τον υφιστάμενο Σύνδεσμο Γονέων με σκοπό την ενημέρωση για το πρόγραμμα και τη συμβολή που αναμένεται να προσφέρει στο σχολείο. Μέλη της ομάδας συντονισμού του προγράμματος θα πραγματοποιήσουν συναντήσεις με το γραμματειακό προσωπικό, το βοηθητικό προσωπικό, τους υπάλληλους κυλικείου, τους φροντιστές/φροντίστριες. Για σκοπούς διασφάλισης της εφαρμογής του προγράμματος, θα καταρτιστεί πλάνο συχνών συναντήσεων με την κάθε ομάδα ώστε να υπάρχει ευκαιρία να συζητηθούν πιθανά προβλήματα, εισηγήσεις και προτάσεις. |
|  |
| **Δεξιότητες ζωής** Καθορίστε τις δεξιότητες καλλιέργειας και συντήρησης χώρων πρασίνου που αναμένετε να κατακτήσουν οι μαθητές/μαθήτριες, καθώς και τους τρόπους με τους οποίους θα κατακτηθούν οι δεξιότητες αυτές (φύτευση, πότισμα, ξεχόρτισμα, συγκομιδή, διάθεση και επεξεργασία τελικού προϊόντος, ομάδες εργασίας, υπευθυνότητες, ημέρες εργασίας με την κοινότητα κ.λπ.)Το πρόγραμμα Πρασινίζω το σχολείο, εκτός από τη δημιουργία ενός καλαίσθητου χώρου τον οποίο θα χρησιμοποιεί η μαθητική κοινότητα του σχολείου, την αλλαγή στο μικροκλίμα, προσφέρει επίσης και μία άριστη ευκαιρία για την καλλιέργεια δεξιοτήτων ζωής στους μαθητές. Καταρχάς μαθαίνουν να εκτελούν οδηγίες με συγκεκριμένο χρονοδιάγραμμα ώστε να επιτευχθεί ο τελικός σκοπός που είναι η αναδιαμόρφωση της κεντρικής αυλής. Επιπρόσθετα, η φροντίδα του χώρου που θα αναδιαμορφωθεί (πότισμα, ξεχόρτισμα, συγκομιδή) θα γίνεται εν μέρει και από τους μαθητές σε ώρες δημιουργικής απασχόλησης καθώς επίσης και ως παιδαγωγική μέθοδος αντιμετώπισης θεμάτων συμπεριφοράς. Τέλος, η συνεργασία με εξωτερικούς συνεργάτες, κοινωνικούς εταίρους, τον Σύνδεσμο γονέων είναι μία εμπειρία που καταδεικνύει ότι μέσα από τη συνεργασία επιτυγχάνεται ο τελικός στόχος και χρειάζεται να καλλιεργηθούν δεξιότητες επικοινωνίας ώστε αυτό να γίνει εφικτό. |
|  |
| **Τοπική κοινότητα και ευρύτερη κοινωνία:** Το συγκεκριμένο πρόγραμμα είναι κατεξοχήν πρόγραμμα διαγενεακής επικοινωνίας, συνεργασίας και αλληλεπίδρασης. Αναφερθείτε συγκεκριμένα στα πιο κάτω ερωτήματα πώς θα το επιτύχετε.Η ετοιμασία του πλάνου τοπιοτέχνησης καθώς επίσης και του πλάνου εφαρμογής έγινε μέσα από την εμπλοκή της τοπικής κοινότητας όπου κλήθηκε να συνεργαστεί ο Σύνδεσμος γονέων καθώς επίσης και συνεργάτες (κηπουροί, γεωπόνοι) κάτοικοι της περιοχής. Συγκεκριμένα, τα είδη των φυτών, δέντρων και λουλουδιών που επιλέγηκαν ήταν αποτέλεσμα συνεργασίας των προαναφερθέντων και αποτέλεσμα σχεδίων των μαθητών που αποτέλεσαν πηγή έμπνευσης. Στη διαδικασία σχεδιασμού λήφθηκε υπόψη και η συνεργασία με καθηγητές οι οποίοι υπήρξαν μαθητές αυτού του ιστορικού σχολείου ώστε να διασφαλίσουμε ότι η διαμόρφωση του πρασίνου θα είναι μία ευκαιρία αναβίωσης του περιβάλλοντος του σχολείου όπως αυτό ήταν από τα πρώτα χρόνια της ίδρυσής του.Στη συνέχεια, η εφαρμογή του πλάνου τοπιοτέχνησης θα αναρτηθεί τον Σεπτέμβριο θα περιλαμβάνει το χρονοδιάγραμμα μέσα στο οποίο θα φαίνεται η άμεση εμπλοκή των μαθητών, συνδέσμου γονέων, εξωτερικών συνεργατών και κοινωνικών εταίρων, μέσα από τα 4 στάδια:**1.** Ξεχόρτισμα* Συμμετοχή μαθητών στο ξεχόρτισμα και καθάρισμα των περιμετρικών κήπων του σχολείου όπου απαιτείται
* Ανάθεση συγκεκριμένης περιοχής σε κάθε τμήμα με σκοπό της ανάπτυξη πρωτοβουλίας και υπευθυνότητας.

**2**. Φύτεμα των δέντρων, λουλουδιών, φυτών- Το φύτεμα θα πραγματοποιηθεί σε διάφορες φάσεις με βάση τον προγραμματισμό του νέου σχολικού έτους. Οι μαθητές θα λάβουν μέρος στο φύτεμα κατά τη διάρκεια διαλειμμάτων και περιόδων δημιουργικής απασχόλησης.- Η διεύθυνση του σχολείου θα απευθύνει πρόσκληση στο Σύνδεσμο Γονέων καθώς επίσης και σε όλους τους γονείς, διοργανώνοντας ημερίδες φυτέματος όπου με βάση το πλάνο που θα αναρτηθεί θα φυτευτούν τε δέντρα, φυτά, λουλούδια. **3.** Εργασίες από εξωτερικούς συνεργάτες/ κοινωνικούς εταίρους. Στο στάδιο αυτό θα γίνουν οι εργασίες που περιγράφονται στην πρόταση τοπιοτέχνησης οι οποίες θα τρέχουν παράλληλα με το φύτεμα δέντρων/λουλουδιών/φυτών που περιγράφεται στο στάδιο 3.**4.** Συντήρηση – πότισμαΟι μαθητές, οι καθηγητές, οι επιστάτριες, καθώς επίσης και η τοπική κοινωνία (γονείς μαθητών και άμεσα εμπλεκόμενοι στο πρόγραμμα), θα αποκομίσουν ποικίλα οφέλη τόσο συναισθηματικά όσο και πρακτικά. Συγκεκριμένα καλλιεργείται ένα αίσθημα ικανοποίησης και χαράς ιδιαιτέρως στους μαθητές καθώς θα βλέπουν ότι οι κόποι τους θα αποφέρουν καρπούς μετά από τη σωστή και ολοκληρωμένη φροντίδα. Επιπρόσθετα το αίσθημα της συμβολής που καλλιεργείται στους εμπλεκόμενους από την τοπική κοινωνία είναι ένα αδιαμφισβήτητο γεγονός και είναι κάτι που αναγνωρίζεται ως σημαντικός παράγοντας για τη διάχυση της γνώσης και τη διασύνδεση με εξωτερικούς φορείς (γεωπόνους, κηπουρούς, συνεργάτες συντήρησης). |
|  |
| **Συνεργασίες και συνέργειες*** Σύνδεσμο γονέων: Ημερίδες ενημέρωσης και ημερίδες δεντροφύτευσης, μάζεμα καρπών (ελιών, χαρουπιών)
* Εξωτερικοί συνεργάτες: γεωπόνοι, κηπουροί για εφαρμογή του πλάνου τοπιοτέχνησης και για τη συντήρηση του πράσινου χώρου (τεχνικά σημεία που θα εκτελεστούν από ιδιώτες ειδήμονες συνεργάτες)
* Φροντίστριες – επιστάτριες: έλαβαν μέρος στην επιλογή των φυτών και ζητήθηκε η γνώμη τους αφού μέλη του βοηθητικού προσωπικού ήταν εργαζόμενοι σε ανθοπωλεία και κατέχουν εξειδικευμένες γνώσεις για τη συνοδευτική φύτευση, τις κατάλληλες συνθήκες για κάθε φυτό καθώς επίσης και για τις ανάγκες ποτίσματος.
 |